**USPORIADATEĽSKÁ ZMLUVA**

uzavretá podľa ustanovenia

§ 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej len „**Obchodný zákonník**“)

(ďalej len „**Zmluva**“)

medzi nasledovnými zmluvnými stranami:

**Produkcia:**

**Obchodné meno: Silné reči s.r.o.**

Sídlo: Rybná 716/24, 110 00 Praha 1

IČO: 064 40 070

IČ DPH: CZ06440070

Zápis: Zapis v OR, spisova značka: C 282239 vedena z Městského soudu v Praze

 čísla učtu: 2501327641/2010Zastúpená:

 Ján Gordulič, jednatel

IBAN: xxxxxxxxxxxxxxxxxxxxxxxxxxxx

e-mail: xxxxxxxxxxxxxxxxx

(ďalej len „**Produkcia**“)

a

**Usporiadateľ:**

**Obchodné meno: Městské kulturní středisko Vyškov**

Sídlo: Jana Šoupala 4, 682 01

IČO: 46270671

DIČ: CZ46270671

Zastúpená: Mgr. Vierou Maňáskovou - ředitelkou

IBAN: xxxxxxxxxxxxxxxxxxxxxx

e-mail: xxxxxxxxxxxxxxxxxxxx

(ďalej len „**Usporiadateľ“**)

(Produkcia a Usporiadateľ ďalej spolu len „**Zmluvné strany** “a každý z nich samostatne aj ako „**Zmluvná strana**“)

**Preambula**

Produkcia prehlasuje, že na základe osobitnej zmluvy s **Jánom Gorduličom,** má právo konať v jeho mene a organizovať vystúpenia viažucich sa na **predstavenia Silné reči – Stan-up Comedy**. Produkcia rovnako prehlasuje, že na účely plnenia tejto Zmluvy je oprávnená zastupovať záujmy iných výkonných umelcov a tretích osôb.

Usporiadateľ je organizátorom **predstavenia Silné reči – stand-up comedy show** v mieste konania vystúpenia podľa článku III. tejto Zmluvy a podľa podmienok uvedených v tejto Zmluve.

**Článok I.**

**Predmet zmluvy**

1. Predmetom tejto Zmluvy je úprava vzájomných práv a povinností pri spolupráci Zmluvných strán na realizácii predstavenia Silné reči – stand-up comedy show (ďalej len „**Predstavenie**“) výkonnými umelcami (ďalej len „**Výkonní umelci**“), s ktorými má Produkcia uzatvorené osobitné zmluvy o činnosti výkonného umelca.
2. Predmetom tejto Zmluvy je záväzok Produkcie zabezpečiť uskutočnenie Predstavenia v určenom mieste konania podľa čl. III. ods. [‎1](#bookmark) tejto Zmluvy.
3. Predmetom tejto Zmluvy je taktiež záväzok Usporiadateľa usporiadať na svoje náklady a svoju zodpovednosť Predstavenie na mieste uvedenom v čl. III. ods. [‎1](#bookmark1) tejto Zmluvy, vykonanie a zabezpečenie s tým súvisiacich činností a záväzok Usporiadateľa uhradiť Produkcii odplatu v zmysle článku V. tejto Zmluvy.

**Článok II.**

**Záväzky Zmluvných strán**

1. Produkcia sa touto Zmluvou za podmienok uvedených v nej nižšie a za odplatu zaväzuje vo vlastnom mene zariadiť pre Usporiadateľa na jeho účet poskytnutie vykonania umeleckých výkonov Výkonných umelcov na Predstavení usporiadanom Usporiadateľom.
2. Usporiadateľ sa touto Zmluvou za podmienok uvedených v nej nižšie zaväzuje usporiadať na svoje náklady vystúpenie Výkonných umelcov – Predstavenie, a to Zmluvnými stranami dohodnutým a odsúhlaseným spôsobom a na mieste na to určenom a taktiež zaplatiť Produkcii odplatu podľa čl. V. tejto Zmluvy.
3. Usporiadateľ týmto vyhlasuje, že spĺňa všetky zákonné, kvalifikačné a iné predpoklady na naplnenie predmetu tejto Zmluvy, najmä na usporiadanie Predstavenia v mieste konania Predstavenia podľa čl. III ods. [‎1](#bookmark2) tejto Zmluvy, najmä tie, ktoré sú vyžadované platnými všeobecne záväznými právnymi predpismi a že na usporiadanie Predstavenia je riadne a v plnej miere oprávnený.
4. Zmluvné strany sa zaväzujú poskytovať si navzájom včas všetky informácie potrebné na plnenie účelu a predmetu tejto Zmluvy.
5. Zmluvné strany sa zaväzujú, že počas plnenia predmetu tejto Zmluvy zabezpečia dodržiavanie všeobecne záväzných právnych predpisov, rozhodnutí, nariadení, opatrení a usmernení orgánov verejnej moci, a to všetkými osobami podieľajúcimi sa na plnení predmetu tejto Zmluvy.
6. Vstupenky na Predstavenie sú oprávnené predávať divákom obidve Zmluvné strany.

**Článok III.**

**Konkrétne povinnosti Produkcie**

1. Produkcia sa zaväzuje poskytnúť vykonanie umeleckých výkonov Výkonných umelcov v rámci Predstavenia v súlade s ustanoveniami tejto Zmluvy, a to dňa 11**.10.2024 v čase o 19:00 hod.**, pričom miestom konania predstavenia je **Besední dům (**ďalej len „**Miesto konania**“). Účinkujúci (Výkonní umelci): Simona + host.
2. Produkcia sa zaväzuje zabezpečiť účasť Výkonných umelcov v Mieste konania v čase nevyhnutne potrebnom pred začiatkom Predstavenia a zaväzuje sa zabezpečiť dopravu Výkonných umelcov a ich kompletného sprievodu do Miesta konania. Použitie vlastnej dopravy Výkonných umelcov a/alebo ich kompletného sprievodu tým nie je vylúčené.
3. Usporiadateľ berie na vedomie a uzavretím tejto Zmluvy výslovne súhlasí s tým, že Produkcia je oprávnená plniť záväzky podľa tejto Zmluvy aj prostredníctvom tretej osoby, resp. tretích osôb.
4. Produkcia je povinná zabezpečiť:
5. propagáciu Predstavenia, prostredníctvom masovokomunikačných prostriedkov, najmä prostredníctvom platených reklám sociálnych sieťach;
6. zaplatenie odmien Výkonných umelcov za podanie umeleckých výkonov;
7. grafické spracovanie Predstavenia;
8. dopravu Výkonných umelcov na a z miesta Predstavenia a prípadne prenájom autonobilu na prepravu osôb a/alebo pomocnej techniky;
9. občerstvenie pre Výkonných umelcov na Predstavení.

**Článok IV.**

**Konkrétne povinnosti Usporiadateľa**

1. Usporiadateľ sa zaväzuje usporiadať Predstavenie na vlastný účet a na vlastné náklady.
2. Usporiadateľ sa zaväzuje zabezpečiť za účelom uskutočnenia Predstavenia Miesto konania uvedené v čl. III ods. [‎1](#bookmark3) tejto Zmluvy, a to po dobu nevyhnutne potrebnú na prípravu Predstavenia, vykonanie Predstavenia, jeho ukončenie a následnú demontáž, a to v čase od 17:00 hod. až do skončenia a demontáže Predstavenia.
3. Usporiadateľ je voči Produkcii povinný najmä zabezpečiť:
4. priestory Miesta konania;
5. účasť pomocného uvádzacieho personálu (kontrola vstupeniek, príp. šatňa);
6. aby Miesto konania umožňovalo bezpečnú, riadnu a zdraviu nezávadnú účasť Výkonných umelcov, Produkcie a ich sprievodu,
7. aby Miesto konania Predstavenia bolo vhodné pre vykonanie umeleckých výkonov Výkonných umelcov;
8. aby Miesto konania zodpovedalo povahe Predstavenia a aby Miesto konania bolo spôsobilé na riadne uskutočnenie Predstavenia a vykonanie umeleckých výkonov Výkonných umelcov;
9. propagáciu Predstavenia, a to ako v priestoroch Usporiadateľa, konania Predstavenia a na reklamných plochách na to určených, tak aj prostredníctvom internetu a masovokomunikačných prostriedkov, najmä, nie však výlučne sociálnych sietí;
10. predaj vstupeniek návštevníkom Predstavenia, a to v predpredaji a/alebo v Mieste konania bezprostredne pred uskutočnením Predstavenia;
11. pokiaľ si to povaha podujatia, ktorého súčasťou je Predstavenie vyžaduje, zabezpečiť Výkonným umelcom vstup do Miesta konania a v prípade, že je to potrebné, aj ich označenie (najmä papierovými páskami alebo iným spôsobom).
12. Usporiadateľ sa zaväzuje zabezpečiť riadne osvetlenie a ozvučenie Predstavenia, ako aj iné technické zariadenia nevyhnutne spojené s Predstavením. Usporiadateľ je povinný zabezpečiť dodanie a montáž osvetľovacej, ozvučovacej a inej techniky podľa potrieb Predstavenia, a to v deň konania Predstavenia, najneskôr do začiatku Predstavenia, to všetko vrátane odborne spôsobilého personálu na ich obsluhu.
13. Usporiadateľ sa zaväzuje poskytnúť návštevníkom Predstavenia prístup do Miesta konania (vpúšťanie divákov do sály) až na základe výslovného súhlasu Produkcie.
14. Usporiadateľ je povinný dodržiavať všetky technické podmienky tak, ako sú uvedené v Prílohe č. 1 „*Technický Rider*“ tejto Zmluvy, ktorá je jej neoddeliteľnou súčasťou.
15. Usporiadateľ sa zaväzuje použiť na akékoľvek reklamné a marketingové účely propagácie Predstavenia výhradne vizuály, ktoré Usporiadateľovi dodá Produkcia a ktoré sú predmetom práv duševného vlastníctva Produkcie. Na umiestnenie akýchkoľvek reklamných partnerov Usporiadateľa vo vlastnej mediálnej kampani realizovanej Usporiadateľom na jeho účet alebo na akékoľvek zmeny vizuálov, je Usporiadateľ povinný vyžiadať si písomný súhlas Produkcie.
16. V súvislosti s použitím vizuálov podľa predchádzajúceho odseku tohto článku Zmluvy týmto Produkcia udeľuje Usporiadateľovi súhlas s použitím podkladov podľa predchádzajúcej vety, a to výlučne na účely propagácie Predstavenia a na účely sledované touto Zmluvou. Uvedený súhlas Usporiadateľovi Produkcia poskytuje na dobu určitú, a to najneskôr do skončenia Predstavenia a čas bezprostredne ukončeniu Predstavenia nadchádzajúci.
17. Zmluvné strany sa dohodli, že na umiestnenie akýchkoľvek predmetov, vizuálnych a/alebo audiovizuálnych a iných prvkov zo strany reklamných partnerov Usporiadateľa v mediálnej kampani realizovanej Usporiadateľom na jeho účet alebo na akékoľvek zmeny podkladov dodaných Produkciou podľa predchádzajúceho odseku tohto článku Zmluvy, je Usporiadateľ povinný vyžiadať si vopred udelený písomný súhlas Produkcie, pričom Produkcia si vyhradzuje právo odmietnuť umiestnenie takýchto materiálov najmä v prípade, že tieto majú hanlivý, spoločensky nevhodný alebo urážlivý charakter, prípadne tento nesie črty rasovej, politickej, náboženskej a inej neznášanlivosti alebo na takúto neznášanlivosť nabáda.
18. Usporiadateľ nie je oprávnený umelecké výkony Výkonných umelcov v rámci Predstavenia, ako aj mimo neho zaznamenávať a umožniť tretím osobám ich zaznamenanie. Akékoľvek záznamy umeleckých výkonov Výkonných umelcov v rámci Predstavenia, ako aj mimo neho vyhotovené v rozpore s týmto ustanovením Zmluvy sú predmetom výlučného práva duševného vlastníctva Produkcie a/alebo Výkonného umelca a/alebo Výkonných umelcov a na tieto sa primerane vzťahujú všetky ustanovenia zákona č. 185/2015 Z. z. Autorského zákona.
19. Usporiadateľ sa zaväzuje, že nebude vyhotovovať akýkoľvek obrazový a/alebo zvukový a/alebo zvukovo-obrazový záznam umeleckých výkonov Výkonných umelcov vytváraných počas predstavenia, ako aj mimo neho, a rovnako nebude živé umelecké výkony Výkonných vytvárané počas predstavenia, ako aj mimo neho, prenášať akýmkoľvek spôsobom mimo priestoru sály (najmä na obrazové plátno nachádzajúce sa v alebo mimo sály, prípadne online, najmä prostredníctvom streamov a iného prenosu), to všetko pokiaľ sa Zmluvné strany výslovne nedohodnú inak. Ustanovenie poslednej vety predchádzajúceho odseku tohto článku Zmluvy sa použijú primerane.
20. Pokiaľ je to možné a Zmluvné strany sa výslovne nedohodnú inak, Usporiadateľ sa zaväzuje poskytnúť Produkcii uzamykateľný priestor – šatňu pre najmenej pre 6 osôb, oddelenú od ostatnej časti Miesta konania alebo časti prevádzky, v ktorej sa má Predstavenie uskutočniť, a to s dostatočným prístupom k sociálnym zariadeniam (najmä toaletám) a najmenej jednou zásuvkou s prívodom elektrickej energie o napätí 220 V. Šatňa musí byť Produkcii prístupná po celú dobu konania Predstavenia, ako aj pred a po jeho uskutočnení na čas nevyhnutne potrebný.
21. Usporiadateľ sa zaväzuje oboznámiť Produkciu v primeranom čase pred začatím Predstavenia s nevyhnutnými usporiadateľskými, prevádzkovými, technickými a bezpečnostno-technickými, hygienickými, protifajčiarskymi a inými proti-toxikomanskými opatreniami, ktoré môžu ovplyvniť vytvorenie umeleckých výkonov a/alebo bezpečnú účasť Výkonných umelcov v procese vytvárania umeleckých výkonov. Usporiadateľ sa voči Produkcii zaväzuje zabezpečiť nerušené tvorivé prostredie pre vytvorenie umeleckých výkonov v rámci Predstavenia.
22. Usporiadateľ sa zaväzuje poskytnúť Produkcii 6 voľných vstupeniek na Predstavenie, a to na účely mediálnej kampane, a to najneskôr v deň konania Predstavenia.
23. Usporiadateľ sa zaväzuje poskytnúť Produkcii ubytovanie v minimálne 3\* Hoteli a to v rozsahu, ktorý určí Produkcia.

**Článok V.**

**Odplata**

1. Za zabezpečenie vykonania umeleckých výkonov Výkonných umelcov v rámci Predstavenia sa Usporiadateľ zaväzuje Produkcii zaplatiť dohodnutú odplatu. Odplata Produkcie sa v zmysle dohody zmluvných vypočíta podielom **80,00 %** zo sumy získanej Usporiadateľom z predaja vstupeniek na Predstavenie (po odpočítaní provízie sprostredkovateľa predajného systému vstupeniek), ktorú:
2. v prípade predaja vstupeniek **obidvoma Zmluvnými stranami** oznámi a preukáže Usporiadateľ sumu ním získanú Produkcií na e-mailovej adrese Produkcie: xxxxxxxxxxxxxx; alebo
3. v prípade predaja vstupeniek výlučne **Usporiadateľom** oznámi a preukáže Usporiadateľ Produkcií na e-mailovej adrese Produkcie: xxxxxxxxxxxxxxxxxx; alebo
4. v prípade predaja vstupeniek výlučne **Produkciou** oznámi a preukáže Produkcia Usporiadateľovi na e-mailovej adrese Usporiadateľa: xxxxxxxxxxxxxxxxxxxx

to všetko najneskôr do 14 dní od realizácie Predstavenia (ďalej len „**Odplata**“).

1. Odplatu sa Usporiadateľ zaväzuje zaplatiť Produkcii v lehote splatnosti zúčtovacej faktúry vystavenej zo strany Produkcie, ktorá nebude kratšia, ako 14 kalendárnych dní a ktorú je Produkcia oprávnená vystaviť a doručiť Usporiadateľovi po oboznámení sa s výškou Odmeny podľa ods. [1](#bookmark4) tohto článku Zmluvy.
2. Usporiadateľ súhlasí s tým, že Produkcia je oprávnená vystavovať a doručovať faktúry podľa tejto Zmluvy elektronicky, a to na e-mailovú adresu Usporiadateľa uvedenú v záhlaví tejto Zmluvy. Faktúra sa považuje za doručenú v deň nasledujúci po dni jej elektronického odoslania Produkciou na e-mailovú adresu Usporiadateľa spôsobom podľa predchádzajúcej vety.

1. Zmluvné strany sa dohodli, že pokiaľ sa Zmluvné strany nedohodnú výslovne inak, v Odplate je už zahrnutá aj náhrada všetkých nákladov Produkcie spojených so zabezpečením vykonania Umeleckých výkonov v rámci Predstavenia, vrátane odmeny Výkonných umelcov. Produkcia je platcom DPH, pričom suma Odplaty už zahŕňa príslušnú sadzbu DPH.
2. Usporiadateľ sa povinnosti a záväzky podľa tejto Zmluvy zaväzuje plniť, pokiaľ sa Zmluvné strany výslovne nedohodli inak alebo táto Zmluva výslovne nestanovuje inak, bez nároku na akúkoľvek odplatu a výlučne na svoje náklady.
3. Zmluvné strany sa dohodli, že výška Odmeny môže byť zmenená výlučne na základe dohody Zmluvných strán vo forme písomného a očíslovaného dodatku k tejto Zmluve.
4. Odplata sa považuje za uhradenú dňom pripísania príslušnej čiastky zodpovedajúcej výške Odplaty na bankový účet Produkcie uvedený v príslušnej faktúre. V prípade omeškania Usporiadateľa s úhradou Odplaty Produkcii, vzniká Produkcií voči Usporiadateľovi nárok na zaplatenie úroku z omeškania vo výške podľa ust. § 369 ods. 2 Obchodného zákonníka.

**Článok VI.**

**Trvanie a ukončenie Zmluvy, zrušenie Predstavenia**

1. Táto Zmluva sa uzatvára na dobu určitú, a to odo dňa jej podpisu obidvoma Zmluvnými stranami do úplného splnenia záväzkov v nej uvedených.
2. Zmluvné strany sa dohodli, že túto Zmluvu možno ukončiť niektorým z nasledovných spôsobov:
3. odstúpením niektorej zo Zmluvných strán od Zmluvy;
4. vzájomnou písomnou dohodu Zmluvných strán;
5. zánikom niektorej zo Zmluvných strán bez právneho nástupcu;

1. Od tejto Zmluvy je oprávnená odstúpiť každá Zmluvná strana v prípade podstatného porušenia zmluvnej povinnosti vyplývajúcej z tejto Zmluvy druhou Zmluvnou stranou a podľa ustanovení Obchodného zákonníka, a to v podobe písomného odstúpenia od Zmluvy doručeného druhej Zmluvnej strane.
2. Za podstatné porušenie zmluvnej povinnosti vyplývajúcej z tejto Zmluvy Usporiadateľovi sa považuje najmä neuhradenie Odplaty podľa čl. V. ods. [‎2](#bookmark5) tejto Zmluvy Produkcii, ako aj porušenie niektorej povinnosti Usporiadateľa podľa čl. IV. tejto Zmluvy podstatným spôsobom.
3. Odstúpenie od tejto Zmluvy nadobúda účinnosť momentom doručenia písomného odstúpenia od Zmluvy druhej Zmluvnej strane a k tomuto dňu Zmluva zaniká. Zmluvné strany sa dohodli, že v prípade odstúpenia ktorejkoľvek zo Zmluvných strán od tejto Zmluvy sa ust. § 351 ods. 2 Obchodného zákonníka nepoužije.
4. Zmluvné strany môžu túto Zmluvu ukončiť vzájomnou písomnou dohodou, a to vo forme dohody podpísanej osobami konajúcimi v mene Zmluvných strán a v takom prípade sa táto Zmluva ukončuje v deň uvedený ako deň ukončenia Zmluvy.
5. V prípade, že sa Predstavenie neuskutoční z dôvodu tzv. *vyššej moci*, žiadna zo Zmluvných strán nemá nárok na akúkoľvek zmluvnú pokutu alebo náhradu škody. *Vyššou mocou* sa na účely tejto Zmluvy rozumejú akékoľvek okolnosti alebo udalosti, ktoré sú nad rámec primeranej kontroly ktorejkoľvek Zmluvnej strany - či už predvídateľnej alebo nepredvídateľnej v čase uzatvorenia tejto Zmluvy – v dôsledku čoho nemožno od Zmluvnej strany odôvodnene požadovať, aby plnila svoje záväzky alebo je plnenie týchto záväzkov obzvlášť podstatným spôsobom sťažené. Zmluvné strany sa výslovne dohodli, že pre účely tejto Zmluvy výraz „*vyššia moc*“ zahŕňa najmä situáciu vzniknutú v súvislosti so živelnou pohromou, epidémiou, pandémiou, vyhlásenou mimoriadnou situáciou, vyhláseným núdzovým stavom, príslušnými orgánmi prijatými krízovými opatreniami, nariadenými karanténnymi opatreniami alebo verejnou vyhláškou prijatými opatreniami, ktorých plnenie bráni Zmluvnej strane v riadnom plnení predmetu tejto Zmluvy. Zmluvné strany sa dohodli, že za takúto situáciu sa budú považovať aj okolnosti na strane Výkonných umelcov a to najmä úraz, úmrtie v blízkej rodine Výkonného umelca, haváriu, chorobu Výkonného umelca znemožňujúcu mu bez ohrozenia života alebo hrozby zhoršenia stavu uskutočniť vystúpenie, a pod. Takúto okolnosť je však jedna Zmluvná strana povinná oznámiť druhej Zmluvnej strane bez zbytočného odkladu, odkedy sa o nej dozvedela. Pre zamedzenie akýmkoľvek pochybnostiam sa Zmluvné strany dohodli, že v prípade prekážky z dôvodov na strane Výkonného umelca alebo Výkonných umelcov je Produkcia oprávnená dohodnúť sa s usporiadateľom na náhradnom termíne s pôvodne dohodnutým obsadením: **Silné reči – stand-up comedy show**. Účinkujúci (Výkonní umelci): Simona + host.

**Článok VII.**

**Záverečné ustanovenia.**

1. Zmluva interpretácia ustanovení tejto Zmluvy a vzťahy, ktoré vznikli na základe tejto Zmluvy, sa riadia všeobecne záväznými platnými právnymi predpismi Slovenskej republiky, a to aj v prípade zabezpečovania výkonu umeleckých výkonov Výkonných umelcov mimo územia Slovenskej republiky.
2. Túto Zmluvu je možné dopĺňať a meniť len po dohode Zmluvných strán, a to výlučne formou písomných a očíslovaných dodatkov.
3. Originál Zmluvy je vyhotovený v slovenskom jazyku, a tento je pre zmluvné strany záväzný.
4. Táto Zmluva nadobúda platnosť dňom jej podpisu obidvoma Zmluvnými stranami.
5. Zmluvné strany sa dohodli, že prípadný spor vyplývajúci z tejto Zmluvy sa budú snažiť vyriešiť primárne mimosúdnou cestou a bezprostredne po jeho vzniku vstúpia do rokovaní. V prípade nemožnosti dosiahnutia účelu mimosúdnou dohodou je na súdny spor vyplývajúci z tejto Zmluvy príslušný všeobecný súd Slovenskej republiky v obvode sídla Produkcie.
6. Zmluva predstavuje úplnú dohodu Zmluvných strán o predmete tejto Zmluvy a nahradzuje všetky predošlé dohody zmluvných strán, ústne aj písomné.
7. Pokiaľ v Zmluve nie je dohodnuté inak, riadia sa právne pomery z nej vyplývajúce ustanoveniami Obchodného zákonníka.
8. Žiadna zo Zmluvných strán nie je oprávnená previesť svoje pohľadávky alebo záväzky vyplývajúce z tejto Zmluvy na tretiu osobu bez predchádzajúceho písomného súhlasu druhej Zmluvnej strany.
9. Neoddeliteľnou súčasťou tejto Zmluvy sú jej prílohy:

Príloha č. 1 – Technický rider.

1. Táto Zmluva je vyhotovená v 2 (dvoch) originálnych vyhotoveniach, pričom Produkcia obdrží 1 (jedno) vyhotovenie a Usporiadateľ obdrží 1 (jedno) vyhotovenie tejto Zmluvy.
2. Zmluvné strany týmto vyhlasujú, že pri spracúvaní osobných údajov zabezpečia poskytnutie dostatočných záruk na implementáciu vhodných technických a organizačných opatrení a to takým spôsobom, aby spracúvanie spĺňalo požiadavky Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „GDPR“) a zabezpečia ochranu práv dotknutých osôb. Zmluvné strany sa zaväzujú zabezpečiť, aby dotknutým osobám, ako napríklad kontaktným osobám alebo osobám konajúcim v mene Zmluvnej strany, ktorých osobné údaje sú poskytované druhej Zmluvnej strane, oznámili a sprístupnili informačnú povinnosť druhej Zmluvnej strany v zmysle GDPR.
3. Zmluvné strany vyhlasujú, že ich zmluvná voľnosť nie je obmedzená, Zmluvu si pred jej uzatvorením prečítali, jej obsahu porozumeli, že ju neuzatvárajú v omyle, že ju uzatvárajú bez akéhokoľvek nátlaku, slobodne, vážne, ako prejav svojej skutočnej slobodnej vôle a na znak súhlasu s ňou a s jej znením ju Zmluvné strany vlastnoručne podpisujú.

|  |  |
| --- | --- |
| **Za Usporiadateľa:** | **Za Produkciu:** |
| Ve Vyškově, dňa .......27. 6. 2024....... | V ...................Prahe.........., dňa …..18.6.2024…. |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****Městské kulturní středisko Vyškov** Mgr. Viera Maňáskováředitelka | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****silné reči s.r.o.**Ján GorduličJednatel |